ddrg/super_eurlex huggingface dataset:
(6)

Forordning (EF) nr. 349/2005, omfatter ikke længere aviær influenza som en konsekvens af ændringerne af beslutning 90/424/EØF ved Rådets beslutning 2006/53/EF (3). Det er derfor nødvendigt i denne beslutning udtrykkeligt at fastsætte, at tilskud til Polen ydes, under forudsætning af at bestemte bestemmelser i forordning (EF) nr. 349/2005 er overholdt.
(7)

I udtalelsen konkluderede panelet, at raffineret olie af Allanblackia-frø ikke udgør en sundhedsrisiko for mennesker under de angivne anvendelsesbetingelser.
(3)

Kommissionens forordning (EF) nr. 349/2005 af 28. februar 2005 om reglerne om fællesskabsfinansiering af aktioner af hastende karakter og bekæmpelse af visse sygdomme hos dyr som omhandlet i Rådets beslutning 90/424/EØF (2) omfatter ikke længere aviær influenza som en konsekvens af ændringerne af beslutning 90/424/EØF ved Rådets beslutning 2006/53/EF (3). Det er derfor nødvendigt i denne beslutning udtrykkeligt at fastsætte, at tilskud til Portugal ydes under forudsætning af, at bestemte bestemmelser i forordning (EF) nr. 349/2005 er overholdt.
(2)

Hvidbogen om integration af EU’s realkreditmarkeder (3) kom frem til den konklusion, at realkreditudbydere og formidlere med alle tilgængelige midler skal foretage en vurdering af låntagernes kreditværdighed, før de yder realkreditlån. Den understregede endvidere, at realkreditudbydere ikke må udsættes for forskelsbehandling ved konsultation af låneregistre i udlandet, og at oplysninger om lån bør cirkulere uhindret, dog under overholdelse af EU's databeskyttelsesregler.
DA Den Europæiske Unions Tidende L 214/70

KOMMISSIONENS BESLUTNING

af 28. juli 2008

om antageligheden af anmeldelserne om forlængelse af optagelsen af aktivstofferne azimsulfuron, azoxystrobin, fluroxypyr, imazalil, kresoxim-methyl, prohexadion-calcium og spiroxamin i bilag I til Rådets direktiv 91/414/EØF og om opstilling af en liste over de pågældende anmeldere

(meddelt under nummer K(2008) 3855)

(EØS-relevant tekst)

(2008/656/EF)

KOMMISSIONEN FOR DE EUROPÆISKE FÆLLESSKABER HAR —

under henvisning til traktaten om oprettelse af Det Europæiske Fællesskab,

under henvisning til Rådets direktiv 91/414/EØF af 15. juli 1991 om markedsføring af plantebeskyttelsesmidler (1),

under henvisning til Kommissionens forordning (EF) nr. 737/2007 af 27. juni 2007 om en procedure for forlængelse af optagelsen af en første gruppe af aktivstoffer i bilag I til Rådets direktiv 91/414/EØF og om fastlæggelse af en liste over disse stoffer (2), særlig artikel 5, og

ud fra følgende betragtninger:

(1) Ved direktiv 91/414/EØF er det fastsat, at et aktivstofs optagelse efter anmodning kan fornyes en eller flere gange i en periode på højst 10 år.

(2) Producenterne af de aktivstoffer, der er opført i bilag I til forordning (EF) nr. 737/2007, har forelagt de pågældende rapporterende medlemsstater anmeldelser med en anmodning om forlængelse af optagelsen af de pågældende aktivstoffer i bilag I til direktiv 91/414/EØF.

(3) De pågældende rapporterende medlemsstater har vurderet anmeldelserne og meddelt Kommissionen resultatet af deres vurderinger. På grundlag af vurderingerne bør anmeldelserne antages til behandling.

(4) Kommissionen bør offentliggøre navne og adresser på de producenter, hvis anmeldelse er blevet antaget til behandling, så det er muligt at udpege kontaktpersoner med ansvar for fremlæggelsen af fælles dossierer —

VEDTAGET FØLGENDE BESLUTNING:

Artikel 1

De anmeldelser, der er indgivet af de i bilaget opførte producenter, antages til behandling.

Navne og adresser på de pågældende producenter er anført i bilaget.

Artikel 2

Denne beslutning er rettet til medlemsstaterne.

Udfærdiget i Bruxelles, den 28. juli 2008. På Kommissionens vegne Androulla VASSILIOU Medlem af Kommissionen

(1) EFT L 230 af 19.8.1991, s. 1. Senest ændret ved Kommissionens direktiv 2008/70/EF (EUT L 185 af 12.7.2008, s. 40).

(2) EUT L 169 af 29.6.2007, s. 10.
DA Den Europæiske Unions Tidende L 212/5

KOMMISSIONENS AFGØRELSE

af 31. juli 2008

om udpegning af medlemmer af og disses suppleanter til Det Pædiatriske Udvalg for at repræsentere sundhedspersoner og patientforeninger

(EØS-relevant tekst)

(2008/646/EF)

KOMMISSIONEN FOR DE EUROPÆISKE FÆLLESSKABER HAR —

under henvisning til traktaten om oprettelse af Det Europæiske Fællesskab,

under henvisning til Europa-Parlamentets og Rådets forordning (EF) nr. 1901/2006 af 12. december 2006 om lægemidler til pædiatrisk brug og om ændring af forordning (EØF) nr. 1768/92, direktiv 2001/20/EF, direktiv 2001/83/EF og forordning (EF) nr. 726/2004 (1), særlig artikel 4, stk. 1, og

ud fra følgende betragtninger:

(1) Kommissionen udpeger repræsentanter for sundhedspersoner og patientforeninger til Det Europæiske Lægemiddelagenturs Pædiatriske Udvalg, jf. artikel 4, stk. 1, i forordning (EF) nr. 1901/2006.

(2) Kommissionen har iværksat en offentlig indkaldelse af interessetilkendegivelser, jf. artikel 4, stk. 1, i forordning (EF) nr. 1901/2006. Europa-Parlamentet er blevet hørt om resultatet af evalueringen af ansøgningerne i forbindelse med indkaldelsen af interessetilkendegivelser.

(3) Medlemmerne af udvalget og suppleanterne skal udpeges for en periode på tre år med virkning fra 1. august 2008 —

TRUFFET FØLGENDE AFGØRELSE:

Eneste artikel

1. Følgende udpeges til medlemmer af og suppleanter til Det Pædiatriske Udvalg for at repræsentere sundhedspersoner for en periode på tre år fra 1. august 2008.

— Medlem: Jean Pierre ABOULKNER

— Suppleant: Alexandra COMPAGNUCCI

— Medlem: David SPENSER

— Suppleant: Alan SMYTH

— Medlem: Adriana CECI

— Suppleant: Paolo PAOLUCCI.

2. Følgende udpeges til medlemmer af og suppleanter til udvalget for at repræsentere patientforeninger for en periode på tre år fra 1. august 2008.

— Medlem: Tsvetana SCHYNS-LIHARSKA

— Suppleant: Karen AIACH

— Medlem: Michal ODERMARSKY

— Suppleant: Milena STEVANOVIC

— Medlem: Annagrazia ALTAVILLA

— Suppleant: Dominique GIOCANTI.

Udfærdiget i Bruxelles, den 31. juli 2008. På Kommissionens vegne Günter VERHEUGEN Næstformand

(1) EUT L 378 af 27.12.2006, s. 1. Ændret ved forordning (EF) nr. 1902/2006 (EUT L 378 af 27.12.2006, s. 20).
(57)

Derimod finder Kommissionen, at den støtte, der er ydet til Lerwick Fish Traders Ltd. i maj 1996, til Shetland Seafood Specialities Ltd i oktober 1996, til Whalsay Fish Processors Ltd i august 1997 og til D Watt (Shetland) Ltd i december 1998 under ordningen for lånebistand til lakseopdræt, er statsstøtte som omhandlet i traktatens artikel 87, stk. 1. Denne støtte opfylder imidlertid betingelserne i retningslinjerne for behandling af statsstøtte til fiskeri og akvakultur og anses derfor for at være forenelig med det fælles marked på grundlag af EF-traktatens artikel 87, stk. 3, litra c) —
(3)

Kommissionen har foretaget en første vurdering af revisionslovgivningen i de relevante tredjelande sammen med den europæiske sammenslutning af revisortilsynsorganer (EGAOB). Ud fra disse vurderinger har det dog ikke været muligt at træffe endelige ligeværdighedsafgørelser, men de har givet et første overblik over niveauet af revisionslovgivningen i de pågældende tredjelande. Nogle tredjelande har oprettet et offentligt tilsynssystem, selv om der på nuværende tidspunkt endnu ikke foreligger tilstrækkelige oplysninger om systemerne til, at endelige ligeværdighedsafgørelser kan træffes. Andre tredjelande råder ikke over sådanne offentlige tilsynssystemer, men de har indført revisionsforskrifter, der tyder på, at et sådant system vil kunne iværksættes på længere sigt.
(13)

På grundlag af beretningerne fra Kommissionen og ECB om de fremskridt, Slovakiet har gjort med opfyldelsen af sine forpligtelser med hensyn til virkeliggørelsen af Den Økonomiske og Monetære Union, konkluderer Kommissionen følgende: — Slovakiets nationale lovgivning, herunder den nationale centralbanks statut, er forenelig med traktatens artikel 108 og 109 samt med ESCB-statutten. — Slovakiet opfylder de konvergenskriterier, der er nævnt i de fire led i traktatens artikel 121, stk. 1, idet: — den gennemsnitlige inflationstakt i Slovakiet i det år, der sluttede i marts 2008, var på 2,2 %, hvilket er et godt stykke under referenceværdien, og det er sandsynligt, at den vil forblive under referenceværdien i månederne fremover, om end med en stadig snævrere margin — budgetunderskuddet i Slovakiet er blevet nedbragt troværdigt og holdbart til under 3 % af BNP; Kommissionen anbefaler derfor, at Rådet ophæver beslutning 2005/182/EF af 5. juli 2004 om et uforholdsmæssigt stort underskud i Slovakiet (13) — Slovakiet har været medlem af ERM II siden den 28. november 2005; i den toårsperiode, der sluttede den 18. april 2008, har den slovakiske koruna (SKK) ikke været udsat for alvorlige spændinger, og Slovakiet har ikke på eget initiativ devalueret SKK’s bilaterale centralkurs over for euroen — i det år, der sluttede i marts 2008, var Slovakiets langfristede rentesats i gennemsnit på 4,5 %, hvilket er lavere end referenceværdien. I lyset af vurderingen af lovgivningens forenelighed og af opfyldelsen af konvergenskriterierne samt af de yderligere faktorer og forudsat, at beslutning 2005/182/EF om et uforholdsmæssigt stort underskud i Slovakiet ophæves af Rådet, opfylder Slovakiet de nødvendige betingelser for indførelse af euroen.
(3)

De nederlandske myndigheder har over for Kommissionen tilkendegivet, at dossieret om det pågældende aktivstof efter den indledende undersøgelse synes at opfylde kravene til data og oplysninger i bilag II til direktiv 91/414/EØF. Det indgivne dossier synes også at opfylde kravene til data og oplysninger i bilag III til direktiv 91/414/EØF med hensyn til ét plantebeskyttelsesmiddel, der indeholder det pågældende aktivstof. Ansøgeren sendte derefter i medfør af artikel 6, stk. 2, i direktiv 91/414/EØF dossieret til Kommissionen og de andre medlemsstater, ligesom dossieret blev forelagt for Den Stående Komité for Fødevarekæden og Dyresundhed.
(76)

De interesserede parter mener også, at virksomheder, der er berørt af omstrukturering, til forskel fra kreditinstitutter, der er berørt af omstrukturering, kunne udlodde deres tidligere kapitalgevinster uden at skulle betale nogen selskabsskat, men efter det beskatningssystem, der gjaldt indtil den 31. december 2003, skulle dividenden beskattes hos den aktionær, der havde modtaget den. I tilfælde, hvor selskabet blev pålignet en substitutionsskat med henblik på skattemæssig anerkendelse af sådanne kapitalgevinster (som det er tilfældet med justeringsordningerne for 2000 og 2001), ville den betalte skat blive opført som skattegodtgørelse for det beløb, som aktionæren skal betale ved udlodning af dividende. Under den tidligere ordning ville beskatningen af aktionæren derfor under alle omstændigheder have absorberet den selskabsskat, der måtte være betalt som forskud, og ville derfor have svaret til den skattemæssige behandling under en hvilken som helst justeringsordning. Dette ville have gjort det berettiget at anvende den samme substitutionsskattesats for både de kreditinstitutter, der var berørt af omstrukturering, og de øvrige selskaber, der var berørt af en omstrukturering på daværende tidspunkt.
(17)

Med hensyn til modul 3 bekræfter Belgien, som allerede anført i meddelelsen af 4. maj 2007, at dette moduls indhold er fuldstændig knyttet til EUCD-platformen. På baggrund af den tvivl, der kommer til udtryk i beslutningen om procedurens indledning, erkender Belgien, at en væsentlig del af de planlagte uddannelsestimer er nødvendig for at anvende den nye platform, og at de vil blive givet under alle omstændigheder, selv uden støtten. Det anføres dog, at VCG, takket være støtten fra de flamske myndigheder, accepterer at tilbyde et væsentligt højere antal uddannelsestimer. Virksomheden uddanner derfor flere medarbejdere, og visse kurser, som af omkostningsmæssige årsager ville være forbeholdt erfarne medarbejdere, vil være tilgængelige for nyansatte. For at uddanne nye medarbejdere er det nødvendigt at tilrettelægge ekstra kurser samt at udvide de øvrige kursers varighed og indhold (10). Da de nyansatte endnu ikke har vist, at de kan tilegne sig de nye kundskaber, er der større risiko for, at uddannelsestiltaget ikke bliver en succes. For at udnytte ressourcerne optimalt ville VCG have forbeholdt denne uddannelse for de mere erfarne medarbejdere, som allerede har deltaget i lignende kurser. Det ville herved have været muligt at gøre kurserne kortere og reducere udgifterne hertil betydeligt. Visse kurser kunne have været afkortet, andre kunne have været droppet.
(17)

Hvis proceduren ender med, at New Interline kan genoptage sin produktionsvirksomhed, skal Kommissionen under henvisning til punkt 67 i meddelelsen »Mod en effektiv gennemførelse af Kommissionens beslutninger, som pålægger en medlemsstat at tilbagesøge ulovlig og uforenelig statsstøtte« (4) (i det følgende benævnt »tilbagesøgningsmeddelelsen«), gøre opmærksom på, at de myndigheder, der bærer ansvaret for gennemførelsen af beslutningen, kun må støtte en plan om genoptagelse af aktiviteterne, hvis denne garanterer, at støtten vil blive fuldt ud tilbagebetalt inden for den frist, der er fastsat i Kommissionens tilbagesøgningsbeslutning. Medlemsstaten må således hverken give delvis afkald på tilbagesøgningen eller tillade andre løsninger, der ikke indebærer en øjeblikkelig standsning af støttemodtagerens aktiviteter i tilfælde af, at den ulovlige støtte ikke øjeblikkeligt tilbagebetales fuldt ud. Dette indebærer, at de italienske myndigheder i tilfælde af, at den ulovlige støtte ikke tilbagebetales fuldt ud, har pligt til inden for den frist, der er fastlagt for gennemførelsen af denne beslutning, med alle til rådighed værende midler at hindre, at New Interline genoptager sine aktiviteter.
(4)

I EF-handlingsplanen blev der opstillet en række indsatsområder, bl.a. højnelse af de nuværende minimumsnormer for dyrebeskyttelse og dyrevelfærd og indførelse af standardindikatorer for dyrevelfærd. Med hensyn til dyretransport viser rådgivning fra videnskabelige eksperter, at der er behov for nye passende regler for transporttider og lastetæthed.
(5)

Kommissionen har vurderet både de interesserede parters ansøgning og den pågældende henstilling i lyset af afgørelse 2004/585/EF samt under hensyntagen til målene og principperne i den fælles fiskeripolitik og finder, at Det Regionale Rådgivende Råd for Middelhavet er klart til at påbegynde arbejdet —
(3)

I forordning (EF) nr. 1198/2006, artikel 74, er det fastsat, at den første budgetmæssige forpligtelse indgås, inden Kommissionen vedtager afgørelsen om at godkende det operationelle program. I henhold til artikel 75, stk. 2, i Rådets forordning (EF, Euratom) nr. 1605/2002 af 25. juni 2002 om finansforordningen vedrørende De Europæiske Fællesskabers almindelige budget (4) skal der forud for indgåelsen af en udgiftsforpligtelse foreligge en finansieringsafgørelse vedtaget af institutionen eller de myndigheder, som denne har bemyndiget. Med dette formål vil denne kommissionsbeslutning også udgøre finansieringsafgørelsen for de operationelle programmer for Belgien, Irland, Malta, Polen, Slovenien, Ungarn og Det Forenede Kongerige, som ikke blev vedtaget i 2007, og dermed udgøre indgåelsen af den første budgetmæssige forpligtelse for ovennævnte operationelle programmer, inden Kommissionen vedtager afgørelsen om godkendelse af ovennævnte operationelle programmer.
(3)

En evaluering af anmodningen har vist, at betingelserne for at godkende denne klassificeringsmetode er opfyldt.
(2)

Frankrig har med henblik på en forenkling af de pågældende målemetoder anmodet Kommissionen om at godkende, at den formel, der anvendes for metoden til klassificering af svinekroppe »Capteur Gras/Maigre — Sydel (CGM)«, udskiftes og har fremlagt resultaterne af opskæringsforsøgene i anden del af den protokol, der er fastsat i artikel 3, stk. 3, i Kommissionens forordning (EØF) nr. 2967/85 af 24. oktober 1985 om gennemførelsesbestemmelser til Fællesskabets handelsklasseskema for svinekroppe (3).
(3)

Det Forenede Kongerige har indsendt data, der godtgør, at det, ved at en række af dets fartøjer er ophørt endeligt med at fiske, har reduceret fiskeriindsatsen for dets fartøjer i området medførende bomtrawl med en maskestørrelse på mindst 80 mm med 3,36 % siden den 1. januar 2004 ud over de aktiviteter, der er taget i betragtning i tidligere år, i forhold til fiskeriindsatsen i 2003.
(11)

I betragtning af de relationer, der er udviklet mellem Den Europæiske Union og Montenegro som en uafhængig stat, herunder det europæiske partnerskab, der blev etableret ved Rådets afgørelse 2007/49/EF af 22. januar 2007 om principperne, prioriteterne og betingelserne for det europæiske partnerskab med Montenegro (4), og i betragtning af den lange tilbagebetalingsperiode bør Kommissionen bemyndiges til at træffe passende foranstaltninger til at sikre, at de forpligtelser, der følger af de lån, der er ydet i henhold til afgørelse 2001/549/EF og afgørelse 2002/882/EF, deles mellem Montenegro og Serbien i de forhold, der er aftalt bilateralt mellem de to lande.
(43)

På grundlag af Rumæniens oplysninger konstaterer Kommissionen, at de betingelser, der var knyttet til salget af Tractorul blev fastsat således, at de ikke indebar en bebyrdende forpligtelse for de potentielle købere, men at der kun var tale om formelle krav. Forpligtelsen til at opretholde virksomhedens aktiviteter i 10 år med henblik på at indføre aktiviteternes formål i selskabsregisteret, dvs. produktionen af traktorer og andet landbrugsudstyr, pålægger heller ikke køberen at fortsætte den eksisterende produktion. Køberen, Flavus, forklarede også, at selskabets juridiske rådgiver havde bekræftet, at den pågældende klausul ikke indebar en forpligtelse til at drive produktionsvirksomhed. Flavus havde under ingen omstændigheder planer om at påbegynde produktionsvirksomhed af nogen som helst art på det pågældende sted.
(1)

I henhold til artikel 8, stk. 2, i direktiv 91/414/EØF kan en medlemsstat i et tidsrum af 12 år fra datoen for meddelelsen af direktivet tillade markedsføring af plantebeskyttelsesmidler, der indeholder aktivstoffer, som ikke er opført i bilag I til direktivet, og som allerede var på markedet to år efter meddelelsen heraf, mens disse stoffer gradvist undersøges inden for rammerne af et arbejdsprogram.
(6)

Kommissionen opfordrede anmelderen til at kommentere resultaterne af peer reviewet og oplyse, hvorvidt han havde til hensigt at fastholde sin ansøgning om at få stoffet optaget i bilaget. Anmelderen fremsatte sine bemærkninger, og Kommissionen har gennemgået disse nøje. Selv med de argumenter, som anmelderen fremsatte, kan ovennævnte problemer stadig ikke siges at være løst, og de vurderinger, der er foretaget på baggrund af de forelagte oplysninger og evalueret på EFSA's ekspertmøder, har ikke underbygget forventningen om, at plantebeskyttelsesmidler, der indeholder buprofezin, under de foreslåede betingelser for anvendelse generelt opfylder kravene i artikel 5, stk. 1, litra a) og b), i direktiv 91/414/EØF.
(5)

Komitéens undersøgelse af aktivstoffet førte til den konklusion, at der under hensyntagen til medlemsstaternes bemærkninger klart er tegn på, at det kan forventes at have skadelige virkninger for menneskers sundhed, og navnlig er det på grund af manglende afgørende data ikke muligt at fastsætte en troværdig acceptabel daglig indtagelse (ADI), akut referencedosis (ARfD) samt acceptabel eksponering af brugere (AOEL), og sådanne værdier er en forudsætning for at kunne foretage en risikovurdering. Endvidere omhandler den reviderede vurderingsrapport om stoffet andre problemer, som den rapporterende medlemsstat påpegede i sin vurderingsrapport.
(5)

Komitéens undersøgelse af aktivstoffet førte til den konklusion, at der under hensyntagen til medlemsstaternes bemærkninger klart er tegn på, at det kan forventes at have skadelige virkninger for menneskers sundhed, navnlig for så vidt angår både brugere og arbejdstagere, eftersom eksponeringen er på over 100 % af den acceptable eksponering af brugere (AOEL), og der mangler data i forbrugerrisikovurderingen. Endvidere omhandler den reviderede vurderingsrapport om stoffet andre problemer, som den rapporterende medlemsstat påpegede i sin vurderingsrapport.
(5)

Komitéens undersøgelse af aktivstoffet førte til den konklusion, at der under hensyntagen til medlemsstaternes bemærkninger klart er tegn på, at det kan forventes at have skadelige virkninger for grundvandet, og navnlig er udvaskningen til grundvand på over 0,1μg/l i alle opstillede scenarier for tre relevante metabolitter. Endvidere omhandler den reviderede vurderingsrapport om stoffet andre problemer, som den rapporterende medlemsstat påpegede i sin vurderingsrapport.
(5)

I 1999 var undersøgelsens konklusion vedrørende proceduren for overensstemmelsesvurdering, at den var både diskriminerende og unødigt belastende og derfor i strid med artikel 5, stk. 1, afsnit 1 og 2, i WTO-aftalen om tekniske handelshindringer, hovedsageligt fordi de koreanske varer, i modsætning til importeret kosmetik, ikke skal gennemgå proceduren for godkendelse, før de bringes i omsætning. Det obligatoriske dokumentationskrav for administrativ kontrol med varerne medførte en unødvendig forøgelse af importørernes administrative arbejde og var derfor i strid med artikel 5, stk. 1, afsnit 2, i WTO-aftalen om tekniske handelshindringer. For så vidt angår bestemmelserne for reklamering for kosmetik, fandt Kommissionen ingen dokumentation for, at lovgivningen eller håndhævelsen heraf var diskriminerende. Og endelig vedrørende de andre former for praksis, der var nævnt i klagen, var den koreanske bekendtgørelse om mærkning allerede blevet ændret, og EU’s fortegnelse var blevet anerkendt. Man kunne ikke klage over den koreanske ordning vedrørende gaver ved køb, eftersom der også fandtes totalforbud herimod i visse medlemsstater. Undersøgelsen konkluderede endvidere, at visse af de undersøgte foranstaltninger kumulativt havde forvoldt eller udgjort en risiko for at forvolde negative handelsmæssige virkninger i den i forordningens artikel 2, stk. 4, nævnte forstand.
(5)

Komitéens undersøgelse af aktivstoffet førte til den konklusion, at der under hensyntagen til medlemsstaternes bemærkninger klart er tegn på, at det kan forventes at have skadelige virkninger for menneskers sundhed, navnlig for så vidt angår brugere og arbejdstagere, eftersom eksponeringen er på over 100 % af den acceptable eksponering af brugere (AOEL).
(3)

De britiske myndigheder har over for Kommissionen tilkendegivet, at dossieret om det pågældende aktivstof efter den indledende undersøgelse synes at opfylde kravene til data og oplysninger i bilag II til direktiv 91/414/EØF. Det indgivne dossier synes også at opfylde kravene til data og oplysninger i bilag III til direktiv 91/414/EØF med hensyn til ét plantebeskyttelsesmiddel, der indeholder det pågældende aktivstof. Ansøgeren sendte derefter i medfør af artikel 6, stk. 2, i direktiv 91/414/EØF dossieret til Kommissionen og de andre medlemsstater, ligesom dossieret blev forelagt for Den Stående Komité for Fødevarekæden og Dyresundhed.
(3)

Bekræftelsen af, at dossiererne er fuldstændige, er en forudsætning for, at der kan foretages en grundig behandling af dem, og at medlemsstaterne foreløbigt kan godkende plantebeskyttelsesmidler, der indeholder de pågældende aktivstoffer, for en periode på højst tre år, samtidig med at betingelserne i artikel 8, stk. 1, i direktiv 91/414/EØF, navnlig kravet om, at der skal foretages en grundig vurdering af aktivstofferne og plantebeskyttelsesmidlet ud fra direktivets krav, opfyldes.